Վախս քիչ նվազեց, երբ շունն սկսեց քծնել, լկստվել: Սովորաբար շները օտարների վրա հաչելիս ակնկալում են նվեր-ուտելիք ստանալ, բայց քանի որ բերածս օղի էր, սկսեց մռլտալ: Խառը հրմշտոցի ժամանակ անզգուշաբար Եվայի թաթը հանկարծ տրորեցի: Նա չափից դուրս աղմուկ-աղաղակ բարձրացրեց. «Իբր դա ինչ մարդ է` դուք էլ գովում եք, ոտքս ցավեցրեց»: Ինձ հրավիրեցին վերև և ասացին, որ Դերոն լողանում է, ասել է` եկողը թող սպասի: Հա, ասացի` ընկերս սիրում է մաքուր գործ անել: